laion/Wikipedia-Exotic huggingface dataset:
יוהאן גדולין

יוהאן גדולין (בשוודית ופינית: Johan Gadolin; ‏ 5 ביוני 1760 - 15 באוגוסט 1852) היה כימאי ומינרולוג פיני שוודי, "אבי המחקר הכימי בפינלנד". גדולין גילה את המתכת הנדירה איטריום במינרל גדוליניט (שנקרא על שמו, כמו גם היסוד גדוליניום) במחצבה ליד הכפר איטרבי בשוודיה ותיאר לראשונה תגובה כימית של דיספרופורציונציה. כיהן כמופקד הקתדרה לכימיה באקדמיה המלכותית בטורקו. נולד בטורקו (בשוודית: אוֹבּוּ) באיחוד פינלנד-שוודיה, בנו של פרופסור לפיזיקה ותאולוגיה. בגיל חמש-עשרה החל ללמוד מתמטיקה באקדמיה המלכותית (שלימים התפתחה לאוניברסיטת הלסינקי) ולאחר מכן שינה את תחום לימודיו למינרולוגיה וכימיה. ב-1779 עבר לאוניברסיטת אופסלה. ב-1781 סיים את עבודת הדוקטורט שלו בנושא אנליזה של ברזל. עם חבריו לספסל הלימודים נמנו יוהאן גוטליב גאהן וקרל וילהלם שלה, מחשובי הכימאים המודרניים. ב-1785 התמנה למרצה באקדמיה המלכותית בטורקו. ב-1786 יצא למסע מחקר גדול באירופה, במסגרתו ביקר באוניברסיטאות ובמכרות. ב-1790 נבחר לחבר האקדמיה המלכותית השוודית למדעים. ב-1797 התמנה למופקד הקתדרה לכימיה באקדמיה המלכותית בטורקו. במסגרת זו הדגיש את חשיבות החקר המעשי ובראשו תרגילי מעבדה לסטודנטים. ב-1798 פרסם את ספרו Inledning till Chemien על תפקיד החמצן בתהליכי בעירה, תוצאת התכתבותו המדעית עם אנטואן לבואזיה, ספר הלימוד הראשון בכימיה שראה אור במדינות סקנדינביה. במאמר מ-1788 הראה שתגובת חמצון-חיזור עם אותו יסוד כימי יכולה להתבטא בשתי תצורות שונות ותיאר לראשונה תגובה כימית של דיספרופורציונציה. בין מחקריו, מחקרים על קיבול חום סגולי וחום כמוס, בכללם מאמר על החום הכמוס של מים (1791) ומדידות מדויקות שעמדו בבסיס טבלאות קיבול חום סגולי של חומרים שונים אותן פרסם. גדולין תרם לכימיה אנליטית תהליכים להפקת כחול פרוסי ואלפקה (תחליף זו לכסף). הוא גם שיפר את המצאתו של אביו לפיתוח מעבים למעבדה הכימית, בהמשך ישמשו פיתוחיו את יוסטוס פון ליביג לפיתוח המעבה שלו. ב-1792 קיבל לידי גוש מינרל כהה ממחצבה ליד הכפר איטרבי שליד סטוקהולם. לאחר שבחן את החומר, קבע גדולין ש-38% ממנו הם "עפר" מסוג בלתי-נודע - תחמוצת שנקראה לאחר מכן אייטריה (Y2O3). היסוד איטריום בודד על ידי פרידריך ולר ב-1828. המינרל אותו בחן גדולין, ושאודותיו פרסם ב-1794, נקרא על שמו, גדוליניט. ב-1880 גילה הכימאי השווייצרי ז'אן שארל גאליסר (Jean Charles Galissard) לנתניד (מתכת מעבר) שזוהה כיסוד כימי חדש ונקרא על שמו של גדולין לכבודו - גדוליניום, כיוון שהוא מוצה מתוך גדוליניט. בגיל 35 נשא לאשה את הדוויג טילמן. לזוג נולדו תשעה ילדים. בגיל 59, לאחר מות אשתו, נשא לאשה את אבה פלנדר. בגל 62 פרש ממשרתו באוניברסיטה לכפר Mynämäki, שם חי עד מותו כ-30 שנים מאוחר יותר. מדיה וקבצים בנושא יוהאן גדולין בוויקישיתוף Kopperl, Sheldon J. (2008). Complete dictionary of scientific biography Marshall, James L.; Marshall, Virginia R. (2008). "Rediscovery of the Elements: Yttrium and Johan Gadolin" The Hexagon: 8–11 Dean, P B; Dean, K I (August 1996). "Sir Johan Gadolin of Turku: the grandfather of gadolinium". Academic Radiology. 3 (Suppl 2): S165–9 Pyykkö, Pekka and Orama, Olli (1996). "What did Johan Gadolin actually do?". In Evans, C. H. (ed.). Episodes from the History of the Rare Earth Elements (PDF). Dordrecht: Kluwer. pp. 1–12. גדוליניום, מאתר הטבלה המחזורית
ה'תת"י

ה'תת"י (5,810) ובקיצור תת"י – היא שנה עברית אשר תחל ביום א' בתשרי, אור ל-27 בספטמבר 2049, ותסתיים ביום כ"ט באלול, 16 בספטמבר 2050. המולד של תשרי חל ביום שני, 8 שעות ו-268 חלקים. לפיכך זו שנה מסוג בשה. איננה מעוברת, ואורכה 355 ימים. זו שנת שמיטה, ושנת 15 במחזור העיבור ה-306. תקופת ניסן שבשנה זו היא תחילת שנת 14 (סימנה ידלוז) במחזור השמש ה-208. שנה זו היא שנת 1,981 לחורבן הבית, ושנת 2,361 לשטרות. מדינת ישראל תחגוג ביום העצמאות ה'תת"י 102 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בשה שנה מסוג בשה, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
קוואזר אפוף אבק

קוואזר אפוף אבק הוא גלקסיה צעירה בעלת גרעין שקורן באופן יוצא דופן ושאינו ניתן לצפייה באופן ישיר אלא רק על ידי קרינת החום העצומה שפולט ענן האבק המקיף אותו בתחום התת-אדום. קוואזרים אפופי אבק בהירים, במונחי עוצמת הארה כוללת, פי 1,000 משביל החלב, וזוהרים פי 300 טריליון מהשמש. בגלקסיה מסוג זה יש אבק רב וסמיך כל כך אשר מסתיר את האור הנראה של כוכביהן ומקשה על זיהויין. אסטרונומים חושבים שזהו למעשה שלב מוקדם בהתפתחות גלקסיות נדירות, אשר בהן קיים חור שחור על-מסיבי גדול יותר לעומת החורים השחורים שקיימים ברוב הגלקסיות, ושכיחותן היא 1 ל-3,000 גלקסיות. כח המשיכה החזק של החור השחור צפוי בסופו של דבר לנקות את הגלקסיה מהאבק הרב כך שהאור הנראה יוכל לחלוף דרכה וניתן יהי לצפות בה ישירות כמו בגלקסיות רגילות. הגלקסיה הראשונה מסוג זה התגלתה באמצעות טלסקופ החלל WISE של נאס"א בשנת 2010. הטלסקופ סורק את השמים בתחומי התת-אדום המתאימים לחום, וכך מאתר את הגרעין החם של הגלקסיה דרך עננת האבק המסתירה את האור הנראה. מדיה וקבצים בנושא קוואזר אפוף אבק בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
ה'תתי"א

ה'תתי"א (5,811) ובקיצור תתי"א – היא שנה עברית אשר תחל ביום א' בתשרי, אור ל-17 בספטמבר 2050, ותסתיים ביום כ"ט באלול, 6 בספטמבר 2051. המולד של תשרי חל ביום שישי, 17 שעות ו-64 חלקים. לפיכך זו שנה מסוג זשג. איננה מעוברת, ואורכה 355 ימים. זו שנה ראשונה לשמיטה, ושנת 16 במחזור העיבור ה-306. תקופת ניסן שבשנה זו היא תחילת שנת 15 (סימנה טויזא) במחזור השמש ה-208. שנה זו היא שנת 1,982 לחורבן הבית, ושנת 2,362 לשטרות. לפי דברי רוב הראשונים שנה זו היא שנת היובל. מדינת ישראל תחגוג ביום העצמאות ה'תתי"א 103 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשג שנה מסוג זשג, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ג באדר חל בשבת, ולכן תענית אסתר מוקדמת ליום חמישי י"א באדר. כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997). ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004). י' באייר חל בשבת, ולכן יום הרצל נדחה ליום ראשון י"א באייר. ראו למשל בעל המאור עבודה זרה ט:
פרנק דה ווין

פרנק דה ויין (בגרמנית: Frank De Winne; נולד ב-25 באפריל 1961 בלדברג שבבלגיה) הוא קצין בחיל האוויר הבלגי, אסטרונאוט של סוכנות החלל האירופית (ESA), הוא הבלגי השני שהיה בחלל (אחרי דירק פרימאוט (אנ')). הוא היה טייס החלל הראשון של סוכנות החלל האירופית, שפיקד על משימת חלל בזמן שהוא שירת כמפקד במשלחת 21 (אנ') לתחנת החלל הבינלאומית. דה ווין מכהן כראש מטה האסטרונאוטים האירופאי של סוכנות החלל האירופאית בקלן, שבגרמניה. בשנת 1979 הוא סיים את לימודיו בבית הספר בעיר ליאר. ב-1984 הוא סיים את לימודיו באקדמיה הצבאית בבריסל, עם תואר שני למדעי הנדסה. כאשר הגיע לצבא למד תעופה בחיל האוויר הבלגי. אחרי שסיים את לימודיו בחיל האוויר הטיס מטוסי מיראז' 5 בצבא הבלגי. בשנת 1991 סיים את מסלולו באוניברסיטה בבריסל עם הציון הגבוה ביותר של מחזורו. בשנת 1992 קיבל את תעודתו כטייס מהבית ספר האימפריאלי לטייסים בבריטניה. בדצמבר 1992, דה ווין היה הראש של טיסת ניסוי עבור חיל האוויר הבלגי. מינואר 1994 ועד אפריל 1995, הוא היה אחראי על בטיחות הטיסה של אגף הקרב הראשון שפועל מבאובצ'אין. מאפריל 1995 ועד יולי 1996, הוא הצטרף כטייס בכיר לחייל האוויר האירופאי שהשתתף בבסיס חיל האוויר של אדוארדס, קליפורניה. בין 1996 ל-1998 הוא שימש כטייס מבחן בכיר בחיל האוויר הבלגי, שהיה אחראי על כל תוכניות הבדיקה ועל כל רכבי הטיס. בפברואר 1997, נתקל דה-ווין בבעיות מנוע תוך כדי טיסה במטוס F-16 מעל אזור מאוכלס בצפיפות ליד ליוברדן. אחרי שהמחשב על הסיפון נכשל, דה ווין נאלץ להתמודד עם הבחירה בין אם להתרסק או להימלט מהמטוס מעל האזור המאוכלס בצפיפות. עם זאת, דה ווין הצליח לבצע נחיתה של המטוס הפגום בבסיס חיל האוויר ההולנדי, הישג אשר עזר לו להרוויח את פרס Joe Bill Dryden Semper Viper, והוא היה הראשון שזכה בפרס ולא היה אמריקאי. באוגוסט 1998 מונה דה-ויין למפקד טייסת 349 שפועלת מקליין ברוגל, עיר בבלגיה. הוא השלים 17 גיחות קרב. על הישגיו במבצע זה העניקה לו ממשלת הולנד את התואר של קצין מסדר אורנג '-נסא (Orange-Nassau). דה ויין אסף מעל 2.300 שעות טיסה במיראז', F-16, טורנדו ויגואר. הוא משמש גם כיו"ר ארגון הכוחות המזוינים של צבא ההגנה הבלגית. בשנת 1998 פרנק דה ווין נבחר למועמד כאסטרונאוט בסוכנות החלל האירופאית. שנתיים לאחר מכן הוא הצטרף לחיל האסטרונאוטים האירופאי של הסוכנות, שבסיסו היה מרכז האסטרונאוטים האירופאי בעיר קלן, גרמניה. באוגוסט 2001, דה ווין עבר הכשרה בבית יורי גגארין, מרכז ההדרכה ליד מוסקבה, רוסיה. ההכשרה כללה אלמנטים רבים של הדרכה בסיסית לתחנת החלל הבינלאומית, וגם הוכשר בתור מהנדס טיסה מסוג סוויז. ב-2002 הייתה נסיעתו הראשונה של דה ווין לתחנת החלל הבינלאומית בתור מהנדס טיסה, טיסה זו לקחה כ-11 ימים (30 באוקטובר - 10 בנובמבר). במשך שהותו בחלל, דה ווין צלח תוכנית של 23 ניסויים בתחומי החיים, מדעי הפיזיקה והחינוך במסגרת תוכנית Odissea הוא היה חבר בצוות הגיבוי של ליאופולד אייהארטס ממשלחת ה- ISS 16. ב-20 בספטמבר 2007, הכריזה סוכנות החלל האירופאית כי בשנת 2009 דה ווין ישתתף במשימה שאורכה שישה חודשים על הסיפון של תחנת החלל הבינלאומית כחבר משלחת מס' 20 לתחנת החלל בין-לאומית. ב-21 בנובמבר 2008, הודיעה נאס"א על שינויים בתכנוני המשלחת, בניהם דה ווין שנהיה מפקד המשלחת 21. ב-27 במאי 2009 דה ויין שוגר על הסיפון סויוז TMA-15, והפך לאסטרונאוט הראשון של סוכנות החלל האירופית שפיקד על משלחת תחנת החלל. מדיה וקבצים בנושא פרנק דה ווין בוויקישיתוף אתר esa kids (סוכנות החלל האירופאית לילדים) אתר esa (סוכנות החלל האירופאית) תוכנית Odissea
מוניקה 560

מוניקה 560 (בצרפתית: Monica 560) היא מכונית סלון בסגנון עיצוב גראן טוריסמו (קרוי גם: "Grand Tourer") מתוצרת יצרנית הרכב הצרפתית Compagnie française de produits métallurgiques (קיצור: "CFPM") אשר יוצרה בין השנים 1973–1975. מטה ומפעל היצרן מוקם בעיירה "Balbigny" (אנ') במחוז לואר באזור המרכז מזרחי של צרפת. יוצרו כ-40 יחידות. 4 דלתות - סדאן. 5 נוסעים. מנוע קדמי - אורכי, 5.6 ליטר. מנוע מתוצרת קרייזלר. סוג הנעה: הנעה אחורית. בשנת 1975 יוצרו 22 יחידות מדגם "מוניקה 560". "מוניקה 560", שנת 1973 "מוניקה 560", שנת 1973 "מוניקה 560", שנת 1973 "מוניקה 560" "מוניקה 560", שנת 1973 - מבט לתא הנהג ו-לוח מחוונים מדיה וקבצים בנושא מוניקה 560 בוויקישיתוף מוניקה 560, סרטון באתר יוטיוב מוניקה 560, סרטון באתר יוטיוב דגם "מוניקה 560", שנת 1974 silverstoneauctions.com/monica "מוניקה 560" automobile-sportive.com/guide/monica/560 "מוניקה 560" curbsideclassic.com/curbside-classics-european/automotive-history-french-deadly-sins-sportsluxury-edition-part-3-monica-560 דגם "מוניקה 560" allcarindex.com/main-index/car-make-details/France-Monica "מוניקה 560" שנת 1975 ruotevecchie.org/monica-560-berlina
ה'תתי"ב

ה'תתי"ב (5,812) ובקיצור תתי"ב – היא שנה עברית אשר תחל ביום א' בתשרי, אור ל-7 בספטמבר 2051, ותסתיים ביום כ"ט באלול, 23 בספטמבר 2052. המולד של תשרי חל ביום רביעי, שעה אחת ו-940 חלקים. לפיכך זו שנה מסוג החא. היא מעוברת, ואורכה 383 ימים. זו שנה שנייה לשמיטה, ושנת 17 במחזור העיבור ה-306. תקופת ניסן שבשנה זו היא תחילת שנת 16 (סימנה יויאז) במחזור השמש ה-208. שנה זו היא שנת 1,983 לחורבן הבית, ושנת 2,363 לשטרות. מדינת ישראל תחגוג ביום העצמאות ה'תתי"ב 104 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת החא שנה מסוג החא, ובה 383 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "חסרה": שבה חשוון וכסלו בני 29 יום כל אחד ג' בתשרי חל בשבת, ולכן צום גדליה נדחה ליום ראשון ד' בתשרי. ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש. י"ד בניסן, ערב פסח, חל בשבת, ולכן חלים דיני ערב פסח שחל בשבת. כ"ז בניסן חל ביום שישי, ולכן יום הזיכרון לשואה ולגבורה מוקדם ליום חמישי כ"ו בניסן ה' באייר חל ביום השבת, ולכן יום העצמאות מוקדם ליום חמישי ג' באייר ויום הזיכרון לחללי מערכות ישראל מוקדם ליום רביעי ב' באייר.
בובו (קבוצה אתנית)

בובו הם קבוצה אתנית המתגוררת בעיקר במדינת בורקינה פאסו שבמערב יבשת אפריקה, וחלקם בצפון מאלי. בובו הוא גם שם מקוצר של העיר השנייה בגודלה בבורקינה פאסו, בובו-דיאולסו (עיר בה הם מהווים את רוב האוכלוסייה), הקבוצה המתגוררת באזור בובו-דיאולסו נקראת גם בובו-פינג (Bobo-Fing), שמשמעו "בובו שחור". אנשים אלה קוראים לעצמם בובו ומדברים את שפת בובו (אנ'), מקבוצת שפות המאנד (אנ'). אנשי במברה (אנ') קוראים לקבוצה אתנית אחרת "בובו", בובו-אולה / וולה, או הבווה (אנ'). בעוד הבואה מדברים את שפות הבווה (אנ') מקבוצת שפות גור (אנ'),קבוצה זו ידועה גם בשם "הבובו האמיתי" (בשפתם "בובו מאדרה" או "בובו פינג"). הבובו אינם קבוצה אתנית הומוגנית, אלא אוסף של כמה עמים שהתכנסו סביב מספר שבטים. שפתם ותרבותם קשורות קשר הדוק יותר לשכניהם המנדטים מצפון וממערב, לבאמאנה (כמו גם למיניאנקה, הידועה גם בשם " מאמארה סנופו", ואנשי גור) מאשר לשכניהם הוולטאיים של גורונסי ומוסי, אבל הם צריכים להיחשב כתוספת דרומית של אנשי מאנדה שחיים כיום בבורקינה פאסו, במקום בקבוצת פולשים מאנדית שחדרה באחרונה לאזור. בדת הבובו האל הבורא נקרא "וורו", והוא אינו יכול להיות מתואר ולא מיוצג על ידי פסלים. הקוסמוגוניה של הבובו מתארת את בריאת העולם על ידי "וורו" ואת הציווי של יצירתה. הוא אחראי על יצירת כל הדברים בעולם לתוך זוגות מנוגדים: אדם / רוחות, זכר / נקבה, כפר / בוש, תרבות / טבע וכן הלאה. המאזנים בין הכוחות כפי שהם נוצרו על ידי וורו הם מסוכנים, וקל לגברים לזרוק את הכוחות מתוך איזון. חקלאות, למשל, יכולה לאזן את שיווי המשקל האינסופי בין תרבות / טבע לכפר / שיח כאשר הגידולים נאספים בסבך ומובאים לכפר. עבור אנשים בובו יש שתי תקופות חשובות. הזמן של וורו, כאשר היקום נוצר ואת הזמן ההיסטורי, כאשר וורו נתן לעולם את בנו "דוו". החקלאות בקרב בובו הוא בעל חשיבות עליונה. פעילות חקלאית היא לא רק דרך לספק מזון, אלא היא מרכיב חיוני של הקיום היומיומי שלהם. גידולי המזון העיקריים הם דורה אדומה, דוחן פנינה, בטטות ותירס. הבובו גם מגדלים כותנה, שנמכרת למפעלי טקסטיל בבעיר קודוגו (Koudougou (אנ')). השלטון הקולוניאלי שהקים את מפעלי טקסטיל, גרם להתפרקותן של מערכות העבודה השיתופיות המקומיות, שקישרו בין אנשי הבובו. אביזר כיסוי הראש שאותו נוהגים בני הקבוצה לחבוש (גברים ונשים כאחד). הפך את המילה "בובו" לשם כללי לכיסוי ראש שנוהגים לחבוש רבים מתושבי מערב אפריקה. מדיה וקבצים בנושא בובו בוויקישיתוף האמנות של אנשי הבובו (באנגלית) Guy Le Moal : Les Bobo. Nature et fonction des masques. Musée royale de l'Afrique centrale, Tervuren, 1999.
עבד אל-קאדר בן סאלח

עבד אל-קאדר בן סאלח (בערבית: عبد القـادر بن صالح; בתעתיק מדויק: עבד אלקאדר בן צאלח, 24 בנובמבר 1941 – 22 בספטמבר 2021) היה פוליטיקאי אלג'יראי שכיהן כנשיא אלג'יריה הזמני, שהחל לכהן בתפקידו באפריל 2019 וזאת לאחר שהנשיא הקודם עבד אל-עזיז בותפליקה התפטר מתפקידו בעקבות מחאות נרחבות במדינה. הוחלף על ידי עבד אל-מג'יד תבון שנבחר בבחירות, עם 58% מהקולות. עבד אל-קאדר בן סאלח נולד בפלאוסן, הסמוכה לתלמסאן (אז בשליטת אלג'יריה הצרפתית). ישנן שמועות, שאותן הכחיש בן סאלח, שטוענות שהוא נולד במרוקו והפך לאזרח אלג'יראי רק לאחר מלחמת העצמאות האלג'יראית. לאחר שעבד בביירות במרכז האלג'יראי למידע ולתרבות מ-1970 עד 1974, חזר לאלג'יריה בתור עיתונאי בעיתון המדינה א-שעאב למשך שלוש שנים. בשנת 1977 נבחר בן סאלח לייצג את מחוז תלמסאן. בשנת 1989 מונה בן סאלח לשגריר האלג'יראי בערב הסעודית ונשאר בתפקיד זה עד 1993. בהיותו שייך למרכז מפלגת האספה הלאומית הדמוקרטית, כיהן כנשיא המפלגה בין השנים 1994 עד 1997 וכנשיא אספת העם הלאומית בין השנים 1997 לבין 2002. מאז 2002 ועד אפריל 2019, בן סאלח שימש כנשיא אספת האומה, הבית העליון של הפרלמנט. במהלך כהונה זו, הוא החליף את הנשיא עבד אל-עזיז בותפליקה בכמה חובות נשיאותיות כמו אירוח מנהיגים זרים באלג'יריה, במהלך החלק האחרון של בותפליקה כנשיא בכהונה האחרונה. בן סאלח תמך בבותפליקה, ותמך בו בריצתו לכהונתו החמישית, למרות ההפגנות שהתקיימו כנגד בותפליקה ברחבי המדינה, שגרמו בסופו של דבר להתפטרותו של הנשיא. לפי הסעיף ה-102 של החוקה האלג'יראית, בן סאלח הפך לנשיא אלג'יריה ב-9 באפריל 2019, שבוע לאחר התפטרותו של בותפליקה. הוא החזיק בתפקידו כתשעים יום, עד שנערכו בחירות לנשיאות אלג'יריה, שבהן לא יכול היה להתמודד. הוחלף על ידי עבד אל-מג'יד תבון. נפטר ב-22 בספטמבר 2021. מדיה וקבצים בנושא עבד אל-קאדר בן סאלח בוויקישיתוף
ה'תתי"ג

ה'תתי"ג (5,813) ובקיצור תתי"ג – היא שנה עברית אשר תחל ביום א' בתשרי, אור ל-24 בספטמבר 2052, ותסתיים ביום כ"ט באלול, 12 בספטמבר 2053. המולד של תשרי חל ביום שני, 23 שעות ו-449 חלקים. לפיכך זו שנה מסוג גכה. איננה מעוברת, ואורכה 354 ימים. זו שנה שלישית לשמיטה, ושנת 18 במחזור העיבור ה-306. תקופת ניסן שבשנה זו היא תחילת שנת 17 (סימנה יזלגא) במחזור השמש ה-208. שנה זו היא שנת 1,984 לחורבן הבית, ושנת 2,364 לשטרות. מדינת ישראל תחגוג ביום העצמאות ה'תתי"ג 105 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכה שנה מסוג גכה, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
Deletionpedia

Deletionpedia הוא אתר ויקי המכיל ערכים שנמחקו מהוויקיפדיה האנגלית. כל ערך באתר כולל מידע נוסף על המחיקה מוויקיפדיה, כגון האם הערך נמחק במחיקה מהירה, קישור לדיון המחיקה ושמו של העורך שמחק את הערך. האתר פעל תחילה בין פברואר עד ספטמבר 2008 והחל מדצמבר 2013, פועל האתר מחדש תחת בעלים חדש. האתר משתמש במדיה-ויקי. האתר אוסף באופן אוטומטי ערכים שנמחקו מוויקיפדיה. בנוסף לקטגוריות שנוצרו במקור עבור הערך בוויקיפדיה, לאתר Deletionpedia יש קטגוריות משלו לערכים, שניתנים בהתבסס על קריטריוני המחיקה. הדפים מאורגנים לפי החודש שבו הם נמחקו, על פי מספר העורכים שתרמו לערך, ועל פי משך הזמן שבו הערך היה קיים בוויקיפדיה. Deletionpedia לא מציג דפים שנמחקו בשל הפרת זכויות יוצרים, דפים עם הוצאות דיבה חמורות, דפים שהיסטורית הגרסאות הקודמות שלהם עדיין זמינה במיזמי האחות של ויקיפדיה ודפים שנוצרו על מנת לפגוע באחרים. ערכים שנשמרים ב-Deletionpedia נמחקו מוויקיפדיה מסיבות שונות. במהדורה המקורית של Dletionpedia אוחסנו כ־63,000 ערכים אשר נמחקו מוויקיפדיה האנגלית בין פברואר לספטמבר 2008. קרוב ל-2,000 ערכים מתוכם היו במקור בוויקיפדיה האנגלית מעל 1,000 ימים לפני שהוחלט למחוק אותם. התוכן של המהדורה המקורית של Dletionpedia עדיין זמין באינטרנט. בשנת 2011 הועלה עותק של האתר לאתר ארכיון האינטרנט. לטענת הוול סטריט ג'ורנל האתר נוצר כתגובה להתנגשות בין המחקנים לבין המכלילנים. האתר נחקר באופן מקיף על ידי אתר הטכנולוגיה Ars Technica (אנ'). האתר המחודש החל לפעול בדצמבר 2013. נכון למאי 2019 האתר צבר 72,169 ערכים. ישנם גם אתרים דומים למהדורות של ויקיפדיה בשפות אחרות, למשל PlusPedia בגרמנית, PrePedia בפולנית, ו-Wikisage בהולנדית. מדיה וקבצים בנושא Deletionpedia בוויקישיתוף אתר האינטרנט הרשמי של Deletionpedia "Homepage". Deletionpedia.org. נבדק ב-6 במאי 2014. {{cite web}}: (עזרה) Category:Deletionpedia:Pages by deletion date, from the Deletionpedia website "Deletionpedia statistics". Deletionpedia. אורכב מ-המקור ב-2018-11-28. נבדק ב-6 במאי 2014. {{cite web}}: (עזרה) on Wikipedia for 1000 or more days|postscript= Deletionpedia:Archive, from the Deletionpedia website Henning Steier (19 ספט' 2008). "Friedhof der Wikipedia-Artikel". 20 minuten. {{cite web}}: (עזרה) "Deletionpedia". dbatley.com. "Wiki - Deletionpedia : Free Download & Streaming : Internet Archive". archive.org. נבדק ב-28 בדצמבר 2017. {{cite web}}: (עזרה) Wikipedians Leave Cyberspace, Meet in Egypt, by James Gleick. The Wall Street Journal, August 8, 2008 Deletionpedia: where entries too trivial for Wikipedia live on an article from Ars Technica posted September 22, 2008 Sankin, Aaron (29 בדצמבר 2013). "Archive of deleted Wikipedia articles reveals site's imperfections". The Daily Dot. נבדק ב-25 במרץ 2014. {{cite web}}: (עזרה) "Statistics". Deletionpedia.org. נבדק ב-4 בספטמבר 2018. {{cite web}}: (עזרה) http://de.pluspedia.org https://pl.prepedia.org/ http://nl.wikisage.org/
ה'תתי"ד

ה'תתי"ד (5,814) ובקיצור תתי"ד – היא שנה עברית אשר תחל ביום א' בתשרי, אור ל-13 בספטמבר 2053, ותסתיים ביום כ"ט באלול, 2 באוקטובר 2054. המולד של תשרי חל ביום השבת, 8 שעות ו-245 חלקים. לפיכך זו שנה מסוג זשה. היא מעוברת, ואורכה 385 ימים. זו שנה רביעית לשמיטה, ושנת 19 במחזור העיבור ה-307. תקופת ניסן שבשנה זו היא תחילת שנת 18 (סימנה יחלדז) במחזור השמש ה-208. שנה זו היא שנת 1,985 לחורבן הבית, ושנת 2,365 לשטרות. מדינת ישראל תחגוג ביום העצמאות ה'תתי"ד 106 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשה שנה מסוג זשה, ובה 385 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "שלמה": שבה חשוון וכסלו בני 30 יום כל אחד. כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
מוניקה

האם התכוונתם ל... נשים מוניקה מהיפו (אנ') - קדושה נוצרית, אמו של אוגוסטינוס ומקור השם מוניקה מוניקה (זמרת) – זמרת, פזמונאית, שחקנית ואשת עסקים אמריקאית מוניקה גלר – דמות בדיונית בקומדיית המצבים האמריקאית "חברים" אשר מגולמת על ידי קורטני קוקס מוניקה (דמות קומיקס) (אנ') - הדמות הראשית בסדרת הקומיקס הברזילאית "מוניקה וחברים" (אנ') מקומות סנטה מוניקה – עיר בחופה המערבי של מדינת קליפורניה בארצות הברית, השוכנת במחוז לוס אנג'לס מפרץ סנטה מוניקה – מפרץ הממוקם בחוף המערבי של מדינת קליפורניה שבארצות הברית, לחוף האוקיינוס השקט מכונית מוניקה 560 – מכונית סלון בסגנון עיצוב גראן טוריסמו מתוצרת יצרנית הרכב הצרפתית Compagnie française de produits métallurgiques (קיצור: "CFPM") אשר יוצרה בין השנים 1973–1975 להקת רוק מוניקה סקס – להקת רוק ישראלית שהוקמה ב-1993 ונקראה על שם הכינוי של נגנית הבס מוניקה פרידמן
No Lo Trates

"No Lo Trates" (בעברית: "אל תנסה") הוא סינגל שהוקלט על ידי הראפר פיטבול, ביחד עם זמרת הרגאטון הדומיניקנית נאטי נטשה ודדי יאנקי. השיר יצא לאור ב-26 באפריל 2019, כסינגל המוביל מתוך אלבומו של פיטבול, Libertad 548, על ידי חברת התקליטים מר. 305 רקורדס. השיר הגיע למקום ה-19 במצעד השירים הלטיניים. השיר נכתב על ידי פיטבול, נאטי נטשה, דדי יאנקי, ג'ימי ג'וקר, איג'יי ג'וניור ופזמונאים נוספים. תחילה, פרסם יאנקי ביחד עם פיטבול הצצות מתוך השיר ברשתות החברתיות. לבסוף, ב-26 באפריל 2019, פרסמה נטשה בטוויטר שלה את עטיפתו של הסינגל. לאחר יציאתו של השיר, הופץ לו גם וידאו קליפ נלווה. באפריל 2020, עלתה על הפרק סוגיה בין יאנקי לאשתו, תוך שהשיר "No Lo Trates", היה חלק מהמאורע. הווידאו קליפ המלא שיצא עבור השיר הועלה לערוץ היוטיוב של פיטבול ב-6 במאי 2019, כמה ימים לאחר שיצא כסינגל. לאורכו של הקליפ, ניתן לראות את פיטבול, נטשה ויאנקי כשהם רוקדים ושרים במועדון לילה. ישנן סצנות שצולמו בבר ובהן ניתן לראות את השלושה רוקדים ושרים, כשרקדני ליווי נמצאים מסביבם. נכון לספטמבר 2021, מונה הצפיות של הקליפ עומד על כ-250 מיליון צפיות. מידע על הסינגל "No Lo Trates" באתר מיוזיק בריינז סרטון השיר "No Lo Trates" באתר יוטיוב No Lo Trates - Single by Pitbull, Daddy Yankee & Natti Natasha (באנגלית אמריקאית), נבדק ב-2021-09-11 Pitbull, Daddy Yankee & Natti Natasha – No Lo Trates (באנגלית), נבדק ב-2019-05-13 Pitbull Chart History, Billboard publimetro.pe, publimetro.pe (ארכיון) NATTI NATASHA, No Lo Trates - Single by Pitbull, Daddy Yankee & Natti Natashahttps://itunes.apple.com/us/album/no-lo-trates-single/1458679172 …, @NattiNatasha, ‏2019T9:24 (באנגלית) Pitbull (2019-05-06), Pitbull x Daddy Yankee x Natti Natasha - No Lo Trates (Official Video), נבדק ב-2019-05-13 ¡Se hizo tendencia! Esposa de Daddy Yankee lo acusó de “tener a otra” y su reacción fue inesperada - Minuto Entertainment, www.minutoe.com (בספרדית) monitorLATINO, Title, charts monitorLATINO (בספרדית) Natti Natasha Charts, “No Lo Trates” agora é elegível a 2x Platina (latina) nos Estados Unidos pelas mais de 120 mil cópias vendidas no país!pic.twitter.com/b28tHEwnrL, @NattiChart, ‏2019T7:11 (בפורטוגזית) Natti Natasha Charts, “Runaway” está elegível a platina na Argentina pelas mais de 40 mil cópias vendidas no país!pic.twitter.com/wEDWImaEyS, @NattiChart, ‏2019T7:39 (בפורטוגזית) Natti Natasha Charts, "No Lo Trates" está elegível para receber certificado de platina no México pelas mais de 60 mil cópias vendidas no país!pic.twitter.com/FpwhgiwXqb, @NattiChart, ‏2019T17:08 (בפורטוגזית) Natti Natasha Charts, “No Lo Trates” está elegível a disco de ouro na Espanha (+20,000) e 5x Platina no Peru (+30,000) !pic.twitter.com/rJDTThUidm, @NattiChart, ‏2019T15:16 (בפורטוגזית)